Document ID: 32009R1280

UREDBA KOMISIJE (EU) št. 1280/2009
z dne 22. decembra 2009
o določitvi referenčnih cen za nekatere ribiške proizvode za ribolovno leto 2010
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 104/2000 z dne 17. decembra 1999 o skupni ureditvi trgov za ribiške proizvode in proizvode iz ribogojstva (1) ter zlasti člena 29(1) in (5) Uredbe,
ob upoštevanju naslednjega:
(1)
Uredba (ES) št. 104/2000 določa, da se referenčne cene, ki veljajo za EU, lahko vsako leto glede na kategorijo proizvoda določijo za proizvode, za katere velja tarifna opustitev v skladu s členom 28(1). Isto velja za proizvode, ki morajo zaradi tega, ker zanje velja zavezujoče tarifno znižanje v skladu s STO ali kakšne druge preferencialne ureditve, biti usklajeni z referenčno ceno.
(2)
V skladu s členom 29(3)(a) Uredbe (ES) št. 104/2000 so referenčne cene za proizvode iz delov A in B Priloge I k navedeni uredbi enake odtegnitveni ceni, določeni v skladu s členom 20(1) navedene uredbe.
(3)
Odtegnitvene cene EU za zadevne proizvode so za ribolovno leto 2010 določene z Uredbo Komisije (EU) št. 1277/2009 (2).
(4)
V skladu s členom 29(3)(d) Uredbe (ES) št. 104/2000 se referenčne cene za proizvode, ki niso na seznamu v prilogah I in II k navedeni uredbi, določijo predvsem na podlagi ponderiranega povprečja carinskih vrednosti, evidentiranih na uvoznih trgih ali v uvoznih pristaniščih v zadnjih treh letih pred datumom, na katerega je bila določena referenčna cena.
(5)
Referenčnih cen na podlagi meril iz člena 29(1) Uredbe (ES) št. 104/2000 ni treba določiti za tiste proizvode, ki se v neznatnih količinah uvažajo iz tretjih držav.
(6)
Ukrepi, predvideni s to uredbo, so v skladu z mnenjem Upravljalnega odbora za ribiške proizvode -
SPREJELA NASLEDNJO UREDBO:
Člen 1
Priporočene cene za ribolovno leto 2010 za ribiške proizvode, kot so opredeljene v skladu s členom 29 Uredbe (ES) št. 104/2000, so določene v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. januarja 2010.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. decembra 2009

Labels: 2
6